Этылендыямін

Этылендыямі́н, 1,2-дыямінаэтан НNCHCНNH — арганічнае злучэнне класа амінаў, першасны аліфатычны дыямін.

 Уласцівасці 
Бясколерная вадкасць з пахам аміяку. Дыміць на паветры. Моцная аснова. Малекулярная маса 60,099 а. а. м.. Тэмпература плаўлення 10,9 (8,5Этылендыямін на сайце ХиМиК.ру ) °С, тэмпература кіпення 117 °C. Шчыльнасць 0,899 (0,8977) г/см³ (пры тэмпературы 20 °C). З вадой утварае азеатропную сумесь.

 Атрыманне 
Этылендыямін атрымліваюць узаемадзеяннем дыхлорэтану з аміяком пры тэмпературы 100 °C або каталітычным гідрыраваннем сумесі монаэтаноламіну з аміяком пры тэмпературы 150—230 °C. Таксама этылендыямін утвараецца непасрэдна з этылену і аміяку або з мурашынага альдэгіду, аміяку і сінільнай кіслаты (HCN) ў прысутнасці каталізатара.

 Выкарыстанне 
Этылендыямін выкарыстоўваецца ў якасці пластыфікатара фенола-фармальдэгідных смол, стабілізатара змазачных масел, у вытворчасці поліурэтану. Таксама выкарыстоўваецца ў вытворчасці этылендыямінтэтравоцатнай кіслаты, фунгіцыдаў, лекавых сродкаў і інш.

 Шкоднае ўздзеянне 
Этылендыямін таксічны. Раздражняе скуру, слізістыя абалонкі верхніх дыхальных шляхоў, пашкоджвае печань.

 Літаратура 


 Спасылкі 
 Этылендыямін на сайце ХиМиК.ру 
 Этылендыямін на сайце ХиМиК.ру 



Катэгорыя:Першасныя аміны